**Zmluva na výkon stavebného dozoru**

uzatvorená v zmysle § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „**Zmluva**“ )

**ZMLUVNÉ STRANY**

Objednávateľ:

Názov: **Šiatorská Bukovinka**

Sídlo: Šiatorská Bukovinka 41, 985 58 RADZOVCE

IČO: 00 316 431

DIČ: 202 111 5162

Štatutárny orgán: **Juraj BADINKA**, starosta obce

Bankové spojenie: VÚB a.s.

IBAN: SK86 0200 0000 0033 4832 9759

(ďalej len „**objednávateľ**“)

Poskytovateľ:

Obchodné meno: **INPER s.r.o**

Sídlo: 98401 Lučenec, Rádayho 16

IČO: 45 339 694

DIČ: 202 294 5155

číslo účtu: 2685633255 / 0200

IBAN: SK36 0200 0000 0026 8563 3255

Osoba oprávnená rokovať

vo veciach obchodných, technických a realizačných:

**Ing. TÖMÖL Juraj**

Spoločnosť zapísaná: Obchodnom registri Okresného súdu Banská Bystrica,

Vložka číslo:  17498/S, Oddiel:  Sro

(ďalej len „ **stavebný dozor**“)

(objednávateľ a stavebný dozor spoločne ako „**zmluvné strany**“ a každý jednotlivo ako „**zmluvná strana**“)

**Článok 1**

**ÚVODNÉ USTANOVENIE**

**1.1.** Na obstaranie predmetu zákazky bol použitý postup zadávania zákazky podľa zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

**1.2.** Objednávateľ uzatvára túto Zmluvu so stavebným dozorom v súlade s výsledkom vyhodnotenia ponúk, na základe ktorého ponuka predložená stavebným dozorom bola vyhodnotená ako úspešná.

**Článok 2**

**PREDMET ZMLUVY**

**2.1** Stavebný dozor sa zaväzuje, že pre objednávateľa zabezpečí výkon stavebného a technického dozoru v rámci investičnej akcie „ **Rekonštrukcia miestnych komunikácií pod hradom Šomoška – vetva „D“** “ (ďalej ako „stavba“) v rozsahu podľa článku 3 tejto Zmluvy.

**2.2** Kontrolnou činnosťou sa stavebný dozor zaväzuje sledovať, či sa stavba uskutočňuje v súlade s platnými technickými normami, všeobecne záväznými právnymi predpismi a Zmluvou o dielo č. **2018/DC/01/019** účinne uzatvorenou medzi objednávateľom a zhotoviteľom dňa 05.06.2018 (ďalej ako „Zmluva o dielo“).

**2.3** Rozsah prác, ktoré bude stavebný dozor vykonávať, je stanovený Zmluvou o dielo. Stavebný dozor je oboznámený so Zmluvou o dielo vopred a jedno originálne vyhotovenie Zmluvy o dielo mu bude odovzdané pri podpise tejto Zmluvy.

**2.4** Objednávateľ sa zaväzuje, že za vykonávanie kontrolnej činnosti uhradí stavebnému dozoru dohodnutú odmenu podľa článku 6 a poskytne mu dojednané spolupôsobenie podľa článku 8 Zmluvy.

**Článok 3**

**ROZSAH PREDMETU ZMLUVY**

Stavebný dozor sa zaväzuje vykonávať najmä tieto činnosti:

**3.1** Pred realizáciou stavby

**a)** Odsúhlasenie dokumentácie realizácie stavby.

**3.2** V priebehu realizácie stavby

**a)** Viesť stavebný denník.

**b)** Vykonať kontrolu včasného zavedenia stavebného denníka s potvrdením dňa začatia prác. Kontrolovať riadne vedenie stavebného denníka a jeho predpísaných príloh.

**c)** Zapisovať do stavebného denníka nedostatky zistené v priebehu prác, požiadavky na ich odstránenie a ďalšie skutočnosti dôležité pre priebeh stavby a bez omeškania upozorniť na ne objednávateľa.

**d)** Sledovať vedenie a obsah stavebného denníka a k zápisom pripájať svoje súhlasné alebo nesúhlasné stanovisko. Ak stavebný dozor nesúhlasí s obsahom zápisu v stavebnom denníku, resp. sa má vyjadriť k nejakému problému, ktorý zhotoviteľ zapísal do stavebného denníka, musí sa k nemu vyjadriť a to v stavebnom denníku do 24 hodín s uvedením odôvodnenia. V prípade, že problém presahuje jeho kompetencie, bez omeškania to oznámi objednávateľovi. Do denníka zapíše ďalší postup riešenia.

**e)** Kontroluje tie časti stavby, ktoré budú pri ďalšom postupe výstavby zakryté alebo sa stanú neprístupnými. Po preverení prác, ktoré budú zakryté alebo sa stanú neprístupné, musí stavebný dozor do stavebného denníka jednoznačne zapísať, či tieto práce preberá a či dáva súhlas na pokračovanie v ďalších prácach, ktoré prekryjú tieto konštrukcie.

**f)** Zúčastniť sa na kontrolnom zameraní terénu zhotoviteľom pred začatím stavby, ak je to potrebné a zabezpečiť, aby súlad, resp. nesúlad terénu s meraním v projekte bol zapísaný do stavebného denníka. V prípade disproporcií medzi meraniami informuje objednávateľa a projektanta a žiada objednávateľa o rozhodnutie. K žiadosti o rozhodnutie objednávateľa vždy pripojí svoje stanovisko/návrh riešenia s odôvodnením.

**g)** Podieľať sa a zúčastňovať sa na vzájomných konzultáciách medzi zhotoviteľom stavby a generálnym projektantom stavby (ďalej len „GP“) zameraných na objasnenie nie jednoznačných návrhov a požiadaviek. V prípadoch, ktoré presahujú jeho oprávnenie, prizve objednávateľa na riešenie alebo rozhodnutie o probléme.

**h)** Sledovať a zabezpečiť dodržiavanie podmienok stavebných rozhodnutí a opatrení štátneho stavebného dohľadu počas realizácie stavby. Zároveň informuje štátny stavebný dohľad a objednávateľa o plnení týchto opatrení.

**i)** Sledovať, priebežne kontrolovať a zabezpečiť vykonanie prác v súlade s platnými zákonmi a vyhláškami, podmienkami Zmluvy o dielo a projektovej dokumentácie (projektovej dokumentácie DRS) (ďalej tiež aj „PD“) .

**j)** Sledovať, priebežne kontrolovať a zabezpečiť kvalitu vykonaných prác a technológiu realizovaných prác v súlade s platnými technickými normami, technicko-kvalitatívnymi podmienkami a všeobecne záväznými právnymi predpismi.

**k)** Priebežne kontrolovať v súlade s článkami Zmluvy o dielo množstvá jednotlivých položiek, kvalitu vykonaných prác a ich súlad s platnou projektovou dokumentáciou. Odsúhlasiť vecnú a cenovú správnosť a úplnosť oceňovacích podkladov, splátkových a fakturačných podkladov zhotoviteľa voči platnej projektovej dokumentácii a ich súlad s prerokovanými a odsúhlasenými cenami; kontrolovať a odsúhlasiť vecnú a cenovú správnosť platobných dokladov, splátkových listov a faktúr predkladaných zhotoviteľom a zaistiť ich včasné predloženie na úhradu.

**l)** Zabezpečiť spôsob podpisovania dokumentov, t.j. faktúr („daňový doklad“ od zhotoviteľa pre práce) a potvrdenia čiastkovej platby.

**m)** Zabezpečiť dokladovanie zmien v množstvách, v kvalite a iných vlastnostiach položiek, v úrovniach alebo rozmeroch, v zmenách počas výkopových prác a konfrontovať ho s uvažovanými údajmi v PD. Ďalej sa zaväzuje posudzovať stav a vhodnosť podložia pri stavebných prácach, pri a po realizácii sanačných opatrení ako i sanácií podložia, posudzovaní vhodnosti a nevhodnosti zemín do násypov, pri vyhodnocovaní meraní sadania násypov. Všetky prípadné odchýlky bude bezodkladne nahlasovať objednávateľovi. Odsúhlasovať ich opodstatnenosť a odôvodnenie v stavebnom denníku bude vykonávať v súčinnosti so zhotoviteľom. Následne odsúhlasí zmenu s objednávateľom.

**n)** Stanoviskom pre objednávateľa sa stavebný dozor zaväzuje odsúhlasiť dokumentáciu na realizáciu stavby (PD).

**o)** Predkladať na odsúhlasenie objednávateľovi návrhy zmien počas výstavby, ktoré budú vykonané v súlade so Zmluvou o dielo a legislatívou platnou v Slovenskej republike a ktorými sa upresňuje predmet diela zmenou časti technického a technologického riešenia, menia technické parametre, nie však záväzné lehoty výstavby alebo cena prác alebo cena diela. Stavebný dozor v svojom stanovisku uvedie dôvod / príčinu vyvolávajúcu potrebu zmeny, dôsledok a dopad zmeny na zmluvné dokumenty, predloží súvisiace písomnosti, požiadavky na projektové doriešenie problematiky navrhovanej zmeny s vlastným vyjadrením a odporúčaním, ktorý predloží k návrhu zmeny.

**p)** Bezodkladne písomne informovať objednávateľa o všetkých závažných skutočnostiach na stavbe a vyžadovať od objednávateľa včasné rozhodnutia. Ihneď po obdržaní rozhodnutia objednávateľa upovedomiť ostatných účastníkov výstavby v zmysle Zmluvy o dielo na stavebné práce, resp. následne rozhodnutie zapíše aj do stavebného denníka.

**q)** Kontrolovať cenovú správnosť a úplnosť oceňovaných produktov a platobných dokladov v súlade s podmienkami Zmluvy o dielo uzatvorenej medzi objednávateľom a zhotoviteľom a uzatvorených dodatkov k nej, výsledky predkladať objednávateľovi na likvidáciu v určených termínoch.

**r)** Priebežne kontrolovať kvalitu montáže, zálievok a iných spojov a výsledky kontroly zapísať do stavebného denníka.

**s)** Vykonávať operatívne kontroly stavby a operatívne porady stavby.

**t)** Sledovať, zúčastňovať sa a priebežne kontrolovať odovzdávanie prác pripravených ďalším zhotoviteľom, resp. subdodávateľom a ich nadväzné činnosti v súlade so zmluvami o subdodávkach medzi zhotoviteľom a subdodávateľom.

**u)** Sledovať dohodnuté čiastkové termíny stavby (v zmysle harmonogramu prác) a kontrolovať kvalitu a rozsah dodávok a prác vykonaných na stavbe, ich zhodu s projektom, prípadné nedostatky okamžite oznámiť objednávateľovi.

**v)** Kontrolovať postup prác podľa časového harmonogramu výstavby a podľa hraničných termínov Zmluvy o dielo upozorňovať na prípadné neplnenie týchto termínov, pripravovať podklady na uplatnenie sankcií podľa Zmluvy o dielo.

**w)** Spolupracovať s projektantom a zhotoviteľmi na prípadnom odstránení závad zistených v projektovej dokumentácii a o zistených skutočnostiach informovať objednávateľa so stanoviskom stavebného dozoru a žiadať o rozhodnutie.

**x)** Priebežne preverovať, kontrolovať a zabezpečiť, aby zhotoviteľ vykonal predpísané a dohodnuté skúšky materiálov, zariadení, konštrukcií, prác v súlade s projektom riadenia kvality a kontroly kvality a či tieto skúšky vykonávajú aj jeho podzhotovitelia, vyžadovať doklady a kontrolovať výsledky, či preukazujú požadovanú kvalitu stavebných prác a evidovať doklady o výsledkoch skúšok, zúčastňovať sa odberov vzoriek, robiť náhodné kontroly vykonaných skúšok; zapísať do stavebného denníka a v prípade nevyhovujúcich výsledkov skúšok vyvodiť dôsledky podľa závažnosti zavinenia (až po odstránenie prác) v rámci svojich oprávnení a bez omeškania to oznámiť objednávateľovi.

**y)** Sledovať, vyžadovať a zabezpečiť, aby spolu s dodávkou materiálov, strojov a konštrukcií bola dodaná predpísaná dokumentácia (certifikáty, preukázanie zhody, manuál údržby a obsluhy), najmä doklady o ich kvalite. Zúčastňuje sa prípravy a vykonania komplexného vyskúšania technického zariadenia stavby.

**z)** Kontrolovať, či zhotoviteľ správne uskladňuje tie materiály, konštrukcie, zariadenia a stroje, ktoré budú súčasťou stavby. Pri preberaní kontrolovať úplnosť a nepoškodenosť dodávky a úplnosť dokumentácie k dodávke. Koordinovať časovú a priestorovú nadväznosť jednotlivých stavebných prác realizovaných rozdielnymi podzhotoviteľmi. V prípade zistených nedostatkov žiadať okamžitú nápravu od zhotoviteľa.

**aa)** Zabezpečovať nahlásenie archeologických nálezov alebo iných historických pamiatok.

**bb)** Spolupracovať so zamestnancami zhotoviteľa pri zabezpečení opatrení na odvrátenie alebo obmedzenie škôd pri ohrození stavby živelnými pohromami.

**cc)** Zabezpečiť, aby zhotoviteľ nepoškodzoval verejný a súkromný majetok, priestranstvo a komunikácie, ako i podzemné vedenia súvisiace so stavbou, hlavne tie, ktoré používa na výstavbu a boli zabezpečované cez objednávateľa. V prípade vzniknutých škôd zisťuje so zamestnancami zhotoviteľa, prípadne objednávateľa ich príčiny, rozsah a predbežné náklady na ich odstránenie.

**dd)** Zabezpečiť, aby zhotoviteľ po ukončení prác uviedol verejné priestranstvá a komunikácie do pôvodného stavu, resp. do súladu s požiadavkami nájomných zmlúv a stavebných povolení, ak sú vydané. Zabezpečiť dodržiavanie rozhodnutí o trvalom alebo dočasnom zábere.

**ee)** Upozorňovať zhotoviteľa zápisom do stavebného denníka na všetky okolnosti, ktoré môžu spôsobiť zníženie kvality stavby, pokiaľ sú mu známe a zabezpečiť ich odstránenie. Zabezpečiť technologickú disciplínu, dodržanie bezpečnostných predpisov. Pri hrubých porušeniach technologickej disciplíny, porušení bezpečnostných predpisov, pri možnosti výskytu škôd, zabudovaní nevhodných materiálov, dielov, resp. konštrukcií, stavebný dozor zabezpečí nápravu a bezodkladne toto oznámi objednávateľovi.

**ff)** Dohodnúť so zástupcom zhotoviteľa pracovný harmonogram preberania dodávok alebo ich ucelených častí tak, aby boli splnené všetky lehoty výstavby a tento predložiť objednávateľovi a sledovať jeho dodržanie.

**gg)** Spracovávať pravidelné správy v slovenskom jazyku o stave na stavenisku s vecným a finančným plnením harmonogramu výstavby, ako aj vyhodnotením priebehu stavby, dodržiavaním zmluvných dokumentov, prípadnými zmenami, doplnkami ako aj odôvodnením neplnenia jednotlivých častí Zmluvy o dielo v nasledovných termínoch:

* raz mesačne,
* na konci stavby,
* vypracovať špeciálne správy k sporným otázkam alebo udalostiam, ktoré sa na stavbe vyskytnú, o pripravovať pre objednávateľa podklady pre štatistickú evidenciu, prípadne správy o priebehu výstavby pre objednávateľa a pre nadriadené orgány objednávateľa.

**hh)** Predkladať objednávateľovi raz mesačne podľa Zmluvy o dielo ním odsúhlasené faktúry zhotoviteľa. Stavebný dozor samotnú faktúru (daňový doklad) nepodpisuje, podpisuje len príslušné potvrdenie platby.

**ii)** Vyhotoviť a predkladať objednávateľovi tieto zápisy:

* zápis zo stavebného denníka o výsledku kontroly stavby alebo jej časti, ktorá bude v ďalšom priebehu zakrytá
* zápis z operatívnej porady vedenia
* zápis z kontrolnej porady
* podklady k odsúhlaseniu stavebnej zmeny
* zápis z prerokovania stavebnej zmeny
* protokol o schválení stavebnej zmeny
* doklad o vykonaní kontroly oceňovacích podkladov
* kontroly platobných dokladov
* zápis o odovzdaní a prevzatí stavebného objektu alebo prevádzkového súboru
* zápis o vykonaní kvalitatívnej prehliadky časti stavebného objektu alebo prevádzkového súboru
* preberacie protokoly o odovzdaní a prevzatí stavebnej práce
* doklad o potvrdení odstránenia vád a nedostatkov.

**jj)** Zvolať raz do týždňa kontrolné dni stavby za účasti zástupcov objednávateľa, zhotoviteľa, prípadne ďalších orgánov, resp. ďalších osôb (ak je to k riešeniu niektorých problémov potrebné). Stavebný dozor z kontrolných dní vyhotoví zápis.

**kk)** Preverovať a kontrolovať dodržiavanie technologických postupov a vykonávanie predpísaných skúšok vo výrobniach betónových a živičných zmesí.

**ll)** Ku koncu a po realizácii stavby.

**mm)** Pripraviť podklady na záverečné technicko-evidenčné prevzatie stavby a zaradenie do majetku.

**nn)** Včas vyžiadať od zhotoviteľa a skontrolovať doklady potrebné pre odovzdanie a prevzatie stavby alebo jej časti do prevádzky.

**oo)** Preveriť pred samotným odovzdaním kompletnosť, úplnosť a kvalitu odovzdávanej stavby alebo jej časti do užívania.

**pp)** Vyhodnotiť vykonané skúšky počas výstavby a navrhnúť kontrolné, prípadne nové skúšky, ktoré je potrebné uskutočniť. Ak predložené skúšky nevyhovujú predpísaným parametrom, resp. pri podozrení na nekvalitu niektorých prác, nariadiť nové kontrolné skúšky materiálov, resp. ukončených prác a v prípade nevyhovujúcich výsledkov nariadiť výmenu konštrukcií.

**qq)** Vyhotoviť zápis o prevzatí a odovzdaní stavby užívateľovi s primeraným použitím formulára preberacieho protokolu. V prípade neprevzatia stavby alebo jej časti, zabezpečiť vyhotovenie zápisu, v ktorom sa vyjadria účastníci výstavby, uvedú sa dôvody neprevzatia stavby, určí náhradný termín odovzdania a preberania, sankcie a pod.

**rr)** Kontrolovať a zabezpečiť odstránenie vád a nedorobkov zo zápisu o prevzatí a odovzdaní stavby v dohodnutom termíne. V prípade neplnenia týchto termínov zo strany zhotoviteľa pripraviť a odovzdať objednávateľovi podklady pre uplatnenie zmluvných sankcií.

**ss)** Sledovať plnenie podmienok, ktoré je povinný splniť zhotoviteľ a upozorniť na ich prípadné neplnenie a ak je to potrebné, navrhnúť uplatnenie sankcií.

**tt)** Kontrolovať a zabezpečiť vypratanie staveniska zhotoviteľom.

**uu)** Kontrolovať, odsúhlasovať a evidovať doklady, ktoré zhotoviteľ odovzdáva v priebehu výstavby a v procese odovzdávania a prevzatia stavby, resp. zabezpečiť opis a odôvodnenie vykonaných odchýlok od dokumentácie overenej v stavebných konaniach alebo pri povoľovaní zmien stavby pred dokončením, zoznamy strojov a zariadení, osvedčenia o akosti a kompletnosti, pasporty platné na území Slovenskej republiky, návody na montáž, obsluhu a údržbu, zápisy, protokoly a osvedčenia o vykonaných skúškach použitých materiálov (elaboráty kvality), osvedčenia o akosti použitých konštrukcií, certifikáty, atesty výrobkov, doklady o preukázaní zhody výrobkov pre stavbu, resp. certifikáty, stavebné denníky, geodetickú dokumentáciu, potvrdenia správcov skládok o prijatí odpadov (komunálnych a stavebných) a nepoužiteľného výkopku, geometrické plány na účely zápisu vecného bremena, prevádzkové a manipulačné poriadky, manuály údržby, správu stavebného dozoru o priebehu výstavby stavby, správu stavebného dozoru o priebehu výstavby celej stavby, výsledky zaťažovacích skúšok, požiadavky na elaboráty, záverečné správy vypracované v zmysle obsahov a rozsahov monitoringov životného prostredia, súhlasné vyjadrenia technickej inšpekcie, a ostatné dokumenty v rozsahu a obsahu Zmluvy o dielo a jej príloh.

**Článok 4**

**VYKONÁVANIE STAVEBNÉHO DOZORU**

**4.1** Stavebný dozor bude vykonávaný priamo na stavbe podľa potreby stavby. Vyhodnotenie prác – kontrolný deň, bude dohodnutý pri začatí prác.

**4.2** Pri vykonávaní kontrolnej činnosti je stavebný dozor povinný kontrolovať spôsob a postup uskutočňovania stavby tak, aby sa zaručila bezpečnosť a ochrana zdravia pri práci, v súlade s nariadením vlády SR č. 396/2006 Z. z. o minimálnych bezpečnostných a zdravotných požiadavkách na stavenisko a ďalších súvisiacich právnych predpisov.

**4.3** Pri vykonávaní kontrolnej činnosti je stavebný dozor povinný kontrolovať dodržiavanie projektovej dokumentácie, všeobecne záväzných právnych predpisov, technických noriem a dojednaní Zmluvy o dielo a tejto Zmluvy. Stavebný dozor sa bude riadiť východiskovými podkladmi objednávateľa a dohodami zmluvných strán. Stavebný dozor je oprávnený a povinný urobiť príslušné zápisy do protokolu o odovzdaní a prevzatí diela.

**Článok 5**

**LEHOTY PLNENIA ZÁVÄZKOV**

**5.1** Stavebný dozor sa zaväzuje, že kontrolnú činnosť dojednanú podľa článku 2 a článku 3 tejto Zmluvy, bude vykonávať v čase odo dňa nadobudnutia účinnosti tejto Zmluvy až po odovzdanie a prevzatie stavby bez vád a nedorobkov formou písomného protokolu.

**5.2.** Stavebný dozor sa zaväzuje k účasti na reklamačných konaniach počas záručnej doby.

**Článok 6**

**ODMENA ZA VÝKON STAVEBNÉHO DOZORU**

**6.1** Odmena za výkon stavebného dozoru v rozsahu podľa článku 3 tejto Zmluvy je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.

**6.2** Objednávateľ sa zaväzuje zaplatiť stavebnému dozoru odmenu za dohodnutú činnosť v rozsahu podľa článku 3, tejto Zmluvy vo výške 950 EUR (slovom: deväťstopäťdesiat 00/100 EUR).

**6.3** Objednávateľ sa zaväzuje uhradiť stavebnému dozoru odmenu na základe ním vystavenej mesačnej faktúry doručenej do sídla objednávateľa uvedeného v záhlaví tejto Zmluvy. Prílohou tejto faktúry bude protokol stavebného dozoru o vykonaní práce, overený príslušným zamestnancom objednávateľa za príslušný mesiac.

**6.4** Ak je stavebný dozor platiteľom DPH, DPH v aktuálnej sadzbe podľa zákona č. 222/2004 Z. z. o dani z pridanej hodnoty v platnom znení uplatní vo faktúre.

**6.5** V odmene stavebného dozoru sú zahrnuté všetky náklady, ktoré stavebný dozor účelne a preukázateľne vynaloží pri plnení svojho záväzku dohodnutého touto Zmluvou.

**Článok 7**

**PLATOBNÉ PODMIENKY A SANKCIE**

**7.1** Podkladom pre úhradu dohodnutej odmeny za výkon stavebného dozoru v rozsahu podľa článku 3 tejto Zmluvy bude faktúra. Súčasťou faktúry bude protokol stavebného dozoru o vykonaní práce, overený príslušným zamestnancom objednávateľa.

**7.2** Splatnosť faktúry je 15 dní odo dňa jej doručenia objednávateľovi cez podateľňu.

**7.3** Faktúra musí obsahovať údaje požadované podľa § 74 ods. 1 zákona č. 222/2004 Z. z. o dani z pridanej hodnoty v znení platnom v čase vystavenia faktúry (ďalej ako „zákon o DPH“). Stavebný dozor sa zaväzuje na faktúre uviesť číslo tejto Zmluvy podľa evidencie objednávateľa.

**7.4** V prípade, ak faktúra nebude obsahovať náležitosti požadované podľa zákona o DPH, objednávateľ má právo vrátiť ju stavebnému dozoru najneskôr do skončenia lehoty splatnosti na doplnenie alebo prepracovanie. Stavebný dozor túto faktúru podľa charakteru nedostatkov buď opraví, doplní alebo vystaví novú faktúru. Vrátením faktúry stavebnému dozoru prestane plynúť pôvodná lehota splatnosti faktúry. Nová lehota splatnosti (15 dní) začne plynúť odo dňa doručenia novej, opravenej, resp. doplnenej faktúry do podateľne objednávateľa.

**7.5** Objednávateľ môže túto Zmluvu na výkon stavebného dozoru kedykoľvek čiastočne alebo v celom rozsahu vypovedať. Výpovedná doba je 1 mesiac a začína plynúť dňom doručenia výpovede stavebnému dozoru. Za činnosť riadne uskutočnenú do platného a účinného skončenia tejto Zmluvy výpoveďou má stavebný dozor nárok na pomernú časť odplaty, a to podľa počtu osobodní preukázateľne vykonaného stavebného dozoru.

**Článok 8**

**SPOLUPÔSOBENIE OBJEDNÁVATEĽA**

**8.1** Objednávateľ sa zaväzuje, že stavebnému dozoru poskytne v nevyhnutnom rozsahu potrebné spolupôsobenie, spočívajúce najmä v poskytnutí Zmluvy o dielo a projektovej dokumentácie stavby.

**8.2** Objednávateľ sa zaväzuje zabezpečiť poskytnutie súčinnosti zhotoviteľa pri kontrole spôsobu vykonávania diela podľa § 550 až 559 zákona č. 513/1991 Zb. Obchodného zákonníka v znení neskorších predpisov.

**Článok 9**

**PLNOMOCENSTVO**

**9.1** Stavebný dozor bude voči tretím osobám vystupovať ako splnomocnený zástupca objednávateľa a bude konať v mene objednávateľa na základe písomného plnomocenstva vystaveného objednávateľom.

**9.2** Platnosť tohto plnomocenstva skončí uplynutím lehoty plnenia záväzku podľa článku 5 tejto Zmluvy.

**Článok 10**

**ZODPOVEDNOSŤ ZA VADY A NÁHRADA ŠKODY**

**10.1** Stavebný dozor sa zaväzuje vykonávať kontrolnú činnosť dohodnutú v rozsahu podľa článku 3 tejto Zmluvy riadne a včas, v súlade s podmienkami ustanovenými v tejto Zmluve, Zmluve o dielo a v súlade s legislatívou platnou v Slovenskej republike.

**10.2** Stavebný dozor je pri vykonávaní kontrolnej činnosti povinný postupovať s odbornou starostlivosťou. Činnosť na ktorú sa zaviazal, je povinný uskutočňovať podľa pokynov objednávateľa, ktoré musia byť v súlade s platnými všeobecne záväznými právnymi predpismi a technickými normami a jeho záujmami, ktoré stavebný dozor pozná alebo musí poznať. Stavebný dozor nezodpovedá za vady, ktoré boli spôsobené použitím podkladov prevzatých od objednávateľa a ani pri vynaložení odbornej starostlivosti nemohol zistiť ich nevhodnosť, prípadne na ich nevhodnosť objednávateľa upozornil a objednávateľ na ich použití trval.

**10.3** Stavebný dozor zodpovedá za škodu na veciach prevzatých od objednávateľa na výkon kontrolnej činnosti. Zodpovedá tiež za škodu, ktorá vznikne objednávateľovi v súvislosti s výkonom kontrolnej činnosti, ak kontrolná činnosť nebola vykonávaná s odbornou starostlivosťou, riadne alebo včas.

**Článok 11**

**OSTATNÉ USTANOVENIA**

**11.1** Zmluva sa uzatvára za účelom zabezpečenia kvalitnej, profesionálnej, komplexnej a v prospech objednávateľa vykonávanej činnosti stavebného dozoru podľa článkov 2 a 3 tejto Zmluvy tak, aby bola dodržaná lehota realizácie stavby podľa Zmluvy o dielo.

**11.2** Poskytovateľ sa zaväzuje vykonávať činnosti stavebného dozoru iba sám.

**Článok 12**

**ZÁVEREČNÉ USTANOVENIA**

**12.1** Táto Zmluva nadobúda platnosť dňom podpísania oboma zmluvnými stranami.

**12.2** Táto Zmluva nadobúda účinnosť v súlade s § 47 ods. 1 zákona č. 40/1964 Zb. Občianskeho zákonníka v znení neskorších predpisov dňom jej podpísania oboma zmluvnými stranami a účinnosť dňom nasledujúcim po dni jej zverejnenia podľa osobitného predpisu. Stavebný dozor podpisom tejto Zmluvy dáva výslovný súhlas so zverejnením celého znenia tejto Zmluvy a jej prípadných dodatkov.

**12.3** Táto Zmluva sa uzatvára na dobu určitú, od nadobudnutia jej účinnosti do fyzického odovzdania a prevzatia stavby bez vád a nedorobkov zhotoviteľom stavby objednávateľovi, formou písomného preberacieho protokolu v súlade so Zmluvou o dielo.

**12.4** Túto Zmluvu je možné meniť a dopĺňať iba písomnými očíslovanými dodatkami riadne podpísanými oprávnenými zástupcami oboch zmluvných strán. Dodatky budú tvoriť integrálnu súčasť Zmluvy. Zmeny alebo doplnenia tejto Zmluvy možno uskutočniť spôsobom, ktorý nesmie byť v rozpore s § 10a zákona o verejnom obstarávaní, inak je zmena, či doplnenie neplatné.

**12.5** Zmena identifikačných údajov zmluvných strán (napr. obchodného mena, sídla, štatutárneho zástupcu), ako aj zmena čísla účtu, útvaru zodpovedného za uzatvorenie a plnenie Zmluvy alebo zmena kontaktných osôb sa nebude považovať za zmenu vyžadujúcu si uzavretie dodatku k tejto Zmluve. Zmluvné strany sa ale zaväzujú, že bez zbytočného odkladu budú písomne informovať druhú zmluvnú stranu o prípadnej zmene svojho obchodného mena, právnej formy, sídla, IČO, DIČ, oprávnených zástupcov, bankového spojenia a čísla účtu, na ktorý majú byť poukázané platby a o iných skutočnostiach významných pre riadne plnenie tejto Zmluvy.

**12.6** Objednávateľ si vyhradzuje právo nezverejňovať podpis/signatúru štatutárneho orgánu nakoľko ju považuje za skutočnosť dôverného charakteru. Druhá zmluvná strana sa zaväzuje toto rešpektovať a dodržiavať.

**12.7** Táto zmluva je vyhotovená v šiestich (6) rovnopisoch, z ktorých štyri (4) si ponechá objednávateľ a dva (2) stavebný dozor.

**12.8** Zmluvné strany si túto Zmluvu prečítali, jej obsahu porozumeli a vyhlasujú, že túto Zmluvu uzatvárajú na základe svojej slobodnej vôle, čo potvrdzujú vlastnoručnými podpismi.

**12.9** Neoddeliteľnou súčasťou tejto Zmluvy je Príloha č. 1 – „Návrh na plnenie kritérií“ zo dňa 18.06.2018.

Za zhotoviteľa: Za objednávateľa:

Vo Fiľakove, dňa 18.06.2018 Vo Fiľakove, dňa 18.06.2018

v.r. v.r.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. TÖMÖL Juraj Juraj BADINKA

Starosta obce

Poskytovateľ Objednávateľ